  Виталий Пронин Биатлонъя А. Демидов нимо спорткомплексын та вакытэ мугорзэс кыдато Россиысь сборной командаысь нылкышноос. Ижевске лыктэмын 11 ныл спортсмен но тренеръёс. 18-тӥ июне тренировказэс вань мылкыд карисьёс учкыны быгатӥзы. Валтӥсь тренер Виталий Норицын ивортэмъя, нылъёс ужало суй кужымзэс кыдатон но ыбылӥськон бордын. Куазь но спортсменъёслы туж тупаз, одӥг пол гинэ зориз, векчи кутъёс но чибиньёс уг люкето, пе. Таӵе сборъёслы тужгес шумпотэмын Удмуртиысь Ульяна Кайшева но Валерия Васнецова, вордскем палъёсын, пе, мугорез кыдатыны котьку шулдыргес, нош шутэтскон нуналъёсы доре но бертылыны ваньмо но. Спортсменъёслэн сборзы Ижын 24-тӥ июнёзь кыстӥськоз. Валентина Емельянова  